EkBass/fiwiki-20250220-pages-articles huggingface dataset:
Maria Mena

Maria Viktoria Mena (s. 19. helmikuuta 1986) on norjalainen pop-laulaja. ==Ura== Mena syntyi Oslossa. Hänen vanhempansa ottivat avioeron tyttären ollessa 9-vuotias. 13-vuotiaana Mena muutti asumaan isänsä kanssa, ja alkoi kirjoittaa laulunsanoja muun muassa vanhempiensa avieron aiheuttamista tunteista.Dagbladet - Om og mena Mena julkaisi ensimmäisen singlensä "Fragile" vuonna 2002. Toisella singlellään "My Lullaby" hän pääsi Norjan virallisen listan viidenneksi. Hänen ensimmäinen studioalbuminsa oli Another Phase (2002). Albumia myytiin Norjassa 40 000 kappaletta. Hänen seuraava albuminsa Mellow julkaistiin kaksi vuotta myöhemmin. Yksityiselämässä Menalla ei mennyt yhtä hyvin. 17-vuotiaana hänelle kehittyi masennus ja syömishäiriö. Hän parani sittemmin syömishäiriöstä. Vuonna 2004 Mena julkaisi kansainvälisen debyyttialbuminsa White Turns Blue, joka sisälsi kappaleita Menan kahdelta aiemmalta albumilta. Mena on saavuttanut menestystä kansainvälisillä markkinoilla albumin julkaisun jälkeen. Albumin kappale "You're the Only One" nousi listoille Norjassa, Hollannissa ja Yhdysvalloissa.VG-lista - Maria MenaDutch Charts - Maria Mena Menan seuraavan albumin Apparently Unaffected single "Just Hold Me" saavutti suosiota useissa Euroopan maissa, kuten Saksassa ja Hollannissa. Vuonna 2008 Mena julkaisi albumin Cause and Effect, jonka lauluissa hän käsittelee esimerkiksi nuoruutensa traumoja ja ihmissuhteita.Dome - Maria Mena laulaa suunsa puhtaaksi Albumin single "All This Time" nousi listoille ainakin Norjassa, Saksassa ja Suomessa. Menan uusin albumi Viktoria julkaistaan syyskuussa 2011.Musiikkituottajat - Suomen virallinen lista - Maria Mena == Yksityiselämä == Mena kertoi tammikuussa 2024 odottavansa lasta kihlattunsa Morten Kleppan kanssa. ==Diskografia== ===Albumit=== * Another Phase (2002) * Mellow (2004) * Apparently Unaffected (2005) * Cause and Effect (2008) * Viktoria (2011) * Weapon in Mind (2013) ===Kokoelma-albumit=== * White Turns Blue (2004) ===Singlet=== * Fragile (2002) * My Lullaby (2002) * You're the Only One (2004) * Just a Little Bit (2004) * Miss You Love (2005) * Just Hold Me (2006) * Our Battles (2006) * Nevermind Me (2006) * Belly Up (2008) * All This Time (Pick-Me-Up Song) (2008) * I'm In Love (2009) * I Was Made for Lovin' You (2009) * Wide Awake (Sasha ft. Maria Mena) (2009) * Home for Christmas (2010) * This Too Shall Pass (2011) * Homeless (2011) * Fuck You (2013) * I've Always Liked That (2013) == Lähteet == == Aiheesta muualla == * Maria Menan blogi * Maria Mena Official UK * * Maria Mena Facebookissa Luokka:Norjalaiset poplaulajat Luokka:Norjalaiset laulaja-lauluntekijät Luokka:Vuonna 1986 syntyneet Luokka:Elävät henkilöt
Daniela Luján

Daniela Barrios Rodríguez (s. 5. huhtikuuta 1988) on meksikolainen pop-laulaja ja näyttelijä. Luján esiintyi jo viisivuotiaana Sesame Streetin meksikolaisversiossa. Hän näytteli 1997 telenovelassa Luz Clarita, jossa hänellä oli nimirooli. Hän sai esiintymisiä myös muissa telenoveloissa. Luján on julkaissut neljä albumia: Luz Mas Clarita (1997), El Diario de Daniela (1999), Angelito Mio (1999) ja Corazón.com (2001). Hän on ollut kahdesti ehdolla Latinalaisen Amerikan Grammy-palkinnon saajaksi. == Lähteet == Luokka:Meksikolaiset poplaulajat Luokka:Meksikolaiset näyttelijät Luokka:Vuonna 1988 syntyneet Luokka:Elävät henkilöt
Albin Manner

Alpinus Wilhelm (Albin Vilho) Manner (4. huhtikuuta 1888 Jääski – 8. heinäkuuta 1954 Helsinki) oli suomalainen poliitikko. Hän istui Maalaisliiton kansanedustajana Viipurin läänin itäisestä vaalipiiristä vuosina 1917–1927 ja 1929–1933. Manner oli presidentin valitsijamiehenä vuonna 1925. Hän oli Suomen II puolustusministeri 1930 sekä Suomen puolustusministeri 1930–1931 Svinhufvudin II hallituksessa. Poliitikon uran jälkeen hän työskenteli panimoteollisuusdessa ja oli Valhan (Valmistehankinta) toimitusjohtaja 1940–1954. Manner oli vuodesta 1908 naimisissa Maria Lehikoisen kanssa. Hän kuoli Helsingissä 66-vuotiaana. ==Lähteet== * * Aikalaiskirja 1934 Luokka:Kansanedustajat Luokka:Suomen Keskustan poliitikot Luokka:Suomen puolustusministerit Luokka:Viipurin läänin itäinen vaalipiiri Luokka:Suomalaiset päätoimittajat Luokka:Vuonna 1888 syntyneet Luokka:Vuonna 1954 kuolleet
Matti Puhakka

Matti Juhani Puhakka (7. helmikuuta 1945 Eno – 6. lokakuuta 2021 JoensuuMinisteri Matti Puhakka on kuollut. Ilta-Sanomat 6.10.2021.) oli suomalainen poliitikko, joka toimi sosiaalidemokraattien kansanedustajana vuosina 1975–1991 ja 1995–1996 sekä liikenneministerinä 1983–1984 ja työvoimaministerinä 1987–1991. ==Elämä ja ura == Puhakka valittiin eduskuntaan ensimmäisen kerran eduskuntavaaleissa 1975 Pohjois-Karjalan läänin vaalipiiristä. Eduskuntaurallaan hän toimi kahden valiokunnan puheenjohtajana, suuren valiokunnan johdossa vuonna 1975 ja sosiaalivaliokunnan johdossa vuosina 1979–1983. Hänet valittiin kansanedustajaksi yhteensä viisissä eduskuntavaaleissa, ja hän toimi kansanedustajana vuosina 1975–1991 ja 1995–1996. Eduskuntavaaleissa 1991 hän putosi eduskunnasta, mutta teki paluun eduskuntaan eduskuntavaaleissa 1995. Puhakka toimi poliitikon urallaan useissa ministerintehtävissä. Kalevi Sorsan IV hallituksessa hän oli liikenneministeri toukokuusta 1983 marraskuuhun 1984 ja ministeri sosiaali- ja terveysministeriössä joulukuusta 1984 huhtikuuhun 1987. Harri Holkerin johtamassa sinipunahallituksessa hän toimi huhtikuusta 1987 toukokuuhun 1989 työvoimaministerinä sekä ministerinä sosiaali- ja terveysministeriössä (vastuualueenaan työasiat) ja kesäkuusta 1989 huhtikuuhun 1991 työministerinä. Maaliskuusta 1990 hän oli myös ministeri sisäasiainministeriössä (vastuualueenaan aluepolitiikka). Yhteensä Puhakalle kertyi ministeripäiviä 2913. Puhakalla oli työteknikon koulutus, joksi hän valmistui vuonna 1972. Ennen eduskuntauraansa hän toimi vuodesta 1965 vuoteen 1975 korjausmiehenä Enso-Gutzeitin Uimaharjun tehtailla Enossa ja vuosina 1972–1975 pääluottamusmiehenä. Pudottuaan eduskunnasta vuonna 1991 hän palasi Enso- Gutzeitin palvelukseen projektipäälliköksi. Vuodesta 1993 vuoteen 1995 hän toimi Pohjois-Karjalan liiton maakuntajohtajana ja helmikuussa 1996 hän aloitti Kansaneläkelaitoksen johtajana. Puhakka jäi eläkkeelle 1. maaliskuuta 2010. Puhakka oli presidentin valitsijamies kolmissa vaaleissa, vuosina 1978, 1982 ja 1988.Kuka kukin on 2007, s. 782. Helsinki 2006. ISBN 951-1-20606-0 Poliittisella urallaan hän toimi myös Enon kunnanvaltuuston jäsenenä vuosina 1972–1975 ja Joensuun kaupunginvaltuuston jäsenenä vuodesta 1976 vuoteen 1996. Vuodesta 1993 vuoteen 1994 hän oli kaupunginvaltuuston puheenjohtaja. Puhakka oli myös jäsenenä SDP:n puolueneuvostossa, puoluetoimikunnassa ja puoluehallituksessa. Tasavallan presidentti myönsi Matti Puhakalle ministerin arvonimen 27. marraskuuta 2009. == Yksityiselämä == Puhakka oli naimisissa ja hänellä on kaksi lasta. == Lähteet == ==Aiheesta muualla== * *Matti Puhakan muistokirjoitus Helsingin Sanomissa Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen liikenneministerit Luokka:Suomen työministerit Luokka:Pohjois-Karjalan vaalipiiri Luokka:Joensuun kaupunginvaltuutetut Luokka:Enon kunnanvaltuutetut Luokka:Suomalaiset ministerin arvonimen saaneet Luokka:Vuonna 1945 syntyneet Luokka:Vuonna 2021 kuolleet
Pauliina Lerche

Pauliina Lerche (o.s. Luukkanen, s. 19. maaliskuuta 1974 Imatra) on suomalainen muusikko, jonka pääinstrumentti on harmonikka. Lerche on ollut Mimmit-lastenmusiikkiyhtyeen sanoittaja ja johtaja vuodesta 2007. Lerche on Mimmit Music Oy:n toimitusjohtaja. Hän valmistui musiikin maisteriksi Sibelius-Akatemian kansanmusiikin osastolta vuonna 2002. Lerche on soittanut muun muassa Värttinässä, Burlakat- ja Mimmit-yhtyeissä sekä Hectorin ja Vesa- Matti Loirin yhtyeissä. Hän on työskennellyt myös Kihaus Folkin taiteellisena johtajana. == Yksityiselämä == Pauliina Lerche viettin lapsuutensa Rääkkylässä. Hänen aviomiehensä on Peter Lerche, jonka kanssa hän on esiintynyt duona sekä Kriya-yhtyeessä. Heillä on kaksi lasta. == Levytyksiä == *Katrilli (2002) *Malanja (2006) == Tunnustuksia == * Vuoden lastenmusiikkilevy 2017 * Vuoden lastenmusiikintekijä 2022 == Lähteet == == Aiheesta muualla == *Pauliina Lerchen kotisivut *Pauliina Lerche lauluntekijänä - Fono.fi Luokka:Suomalaiset harmonikansoittajat Luokka:Suomalaiset kansanmuusikot Luokka:Suomalaiset lauluntekijät Luokka:Vuonna 1974 syntyneet Luokka:Elävät henkilöt
Ruusuke

Ruusuke tarkoittaa seuraavia asioita: * ruusuke, tiivis lehtirykelmä yleensä kasvin varren tyvessä * ruusuke, perinteinen koristekuvio * ruusuke, palkinto, joka myönnetään lemmikki- tai muulle kotieläimelle näyttelyssä tai kilpailussa saavutetusta sijoituksesta * heraldinen ruusu, muun muassa suomalaisissa arvomerkeissä käytettävä kuvio, jota kutsutaan usein virheellisesti ruusukkeeksi.
Bill Carlisle

William "Bill" Carlisle (19. joulukuuta 1908 – 17. maaliskuuta 2003) oli yhdysvaltalainen muusikko. Hänet otettiin Country Music Hall of Fameen vuonna 2002.http://www.cmt.com/artists/az/carlisle_bill/bio.jhtml Bill Carlisle aloitti uransa tekemällä musiikillista yhteistyötä veljensä Cliffin kanssa. Veljekset nousivat listoille hiteillä, kuten "Rainbow at Midnight" ja "Tramp on the Street". Carlisle sai mainetta myös sooloartistina. Tunnetuimpiin soolokappaleisiin kuuluvat "No Help Wanted", "Knothole", "Shake-a-Leg", "Too Old to Cut the Mustard" sekä The Drifters -cover "Honey Love". Hän kuoli 94-vuotiaana Nashvillessä, Tennesseessä. == Lähteet == Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1908 syntyneet Luokka:Vuonna 2003 kuolleet
Eddy Arnold

Richard Edward ”Eddy” Arnold (15. toukokuuta 1918 – 8. toukokuuta 2008) oli yhdysvaltalainen kantrilaulaja. Arnold on kelpuutettu Hollywood Walk of Fameen ja Country Music Hall of Fameen. Hän julkaisi uransa aikana lukuisia listaykköshittejä, kuten ”Cattle Call”, ”Just Call Me Lonesome”, ”Make the World Go Away”, ”Lonely Again” sekä ”Then You Can Tell Me Goodbye”. Vuonna 2000 Arnoldille myönnettiin Yhdysvaltain National Medal of Arts.https://archive.ph/20120805101527/http://www.nea.gov/honors/medals/medalists_year.html%2396 Hän kuoli toukokuussa 2008 juuri ennen kuin olisi täyttänyt 90 vuotta. Vuonna 2011 Arnoldin single ”Make the World Go Away” (1965) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Lähteet == ==Aiheesta muualla== * Eddy Arnoldin muistokirjoitus Helsingin Sanomissa Luokka:Yhdysvaltalaiset laulajat Luokka:Hollywood Walk of Fame Luokka:Grammy-palkinnon saajat Luokka:Vuonna 1918 syntyneet Luokka:Vuonna 2008 kuolleet
Lentsu

Lentsu on vuonna 1990 MTV:llä lähetetty suomalainen televisiosarja, jonka Solja Kievari käsikirjoitti Veikko Huovisen saman nimisen romaanin pohjalta. 3-osaisen sarjan ohjasi MTV-teatterille Pauli Virtanen. Sarja kuvattiin suurimmaksi osaksi Vihdissä. Lentsu on julkaistu DVD:llä. == Rooleissa == == Jaksoluettelo == Jakso Ensiesitys Uusinta 2. uusinta 1\. 19.11.1990 15.8.1994 25.10.1999 2\. 26.11.1990 22.8.1994 1.11.1999 3\. 3.12.1990 29.8.1994 8.11.1999 == Aiheesta muualla == * * Luokka:1990-luvun suomalaiset komediasarjat Luokka:Romaaneihin perustuvat televisiosarjat Luokka:Veikko Huovisen teokset Luokka:MTV3:n televisio-ohjelmat
Mirja Mane

Impi Maria Mirjami Mane (oik. Mirjami Manelius, 9. toukokuuta 1929 Helsinki – 21. huhtikuuta 1974) oli suomalainen näyttelijä. Hän oli naimisissa elokuvaohjaaja Toivo Hämerannan kanssa vuodesta 1953 vuoteen 1969, Hämerannan kuolemaan saakka. Mane näytteli muutamissa elokuvissa ja oli lisäksi mukana muun muassa Vartiovuoren kesäteatterin monissa tuotannoissa. Mirja Manen rooli elokuvassa Noita palaa elämään oli aikanaan kuohuttava,Lasipalatsi.fi sillä se sisälsi runsaasti alastonkohtauksia ja kuvausaikanaan suomalaisessa elokuvassa harvinaista alleviivaavaa erotiikkaa.Elokuva-arkisto: Kari Uusitalon "Hei rillumarei!", 1978 ja muiden lähteiden mukaan, Elokuva-Aitta 14/1952 ja Suomen Kansallisfilmografia; Noita palaa elämään Alkujaan turkulainen Mane löydettiin Kulosaaren Casinon rannasta; itse näytelmän kirjoittaja Mika Waltari kiinnitti huomiota nuoreen tyttöön, jolla oli pitkät tummat hiukset ja ilmeikkäät kasvot. Tilannetta todistamassa olivat myös ohjaaja Roland af Hällström sekä tuottaja Mauno Mäkelä. Arviossa kriitikot havaitsivat Manessa myös selvää näyttelijänlahjakkuutta.Noita palaa elämään - Elonet Mane oli aikaisemmin näytellyt pienen roolin tummanuhkeana Juliskana oikealla nimellään Mirjami Manelius elokuvassa Kaunis Veera vuonna 1950. Noitaosansa jälkeen Mane näytteli toisen pääroolinsa Liisana elokuvassa Saariston tyttö. Roolia varten luonnostaan tumman Manen hiukset värjättiin vaaleiksi. Elokuvan jälkeen Mane näytteli vielä pari sivuosaa. Arvostelijat pitivät Manen suoritusta Birgit- noitana kauniina mutta avuttomana. Erään arvion mukaan Mane kuitenkin suhtautui rooliinsa "kiitettävällä antaumuksella" ja noidan roolissa hänet koettiin "nuortean notkeaksi, vereväksi ja iskuvalmiiksi, paikoin pingoitetusti". Manen ura elokuvien parissa jäi lyhyeksi, "tähdenlennoksi", kuten kriitikko luonnehtii.Filmiopas, Telvis.fi, viitattu 26.8.2011 Mirja Mane kuoli lyhyen sairauden jälkeen vain 44-vuotiaana. ==Filmografia== *Kaunis Veera eli ballaadi Saimaalta (1950) ... Juliska *Noita palaa elämään (1952) ... Birgit Suomaa, "noita" *Saariston tyttö (1953) ... Liisa *Kuningas kulkureitten (1953) ... Manja, mustalaistyttö *Morsiusseppele (1954) ... Inga- Lill ==Lähteet== ==Aiheesta muualla== * * Luokka:Vuonna 1929 syntyneet Luokka:Vuonna 1974 kuolleet Luokka:Suomalaiset näyttelijät
Live in Hyde Park

Live in Hyde Park on Red Hot Chili Peppersin ensimmäinen ja toistaiseksi ainoa virallinen live-albumi. ==Taustaa== Live in Hyde Park sisältää kappaleita albumeilta kuten Blood Sugar Sex Magik, Californication ja By The Way (myös kappale Fortune Faded albumilta Greatest Hits ). Kappaleita Leverage of Space ja Rolling Sly Stone ei ole julkaistu millään muulla albumilla. Lisäksi Live in Hyde Park sisältää useita lainakappaleita, kuten Brandy ja I Feel Love. Hyde Parkissa esitetyt kappaleet I Like Dirt, My Lovely Man, The Chantels- laina Maybe, sekä yhtyeen julkaisematon kappale Mini-Epic (Kill for Your Country) jätettiin tuntemattomasta syystä pois albumikokonaisuudesta. Yhtye ei esittänyt kappaleita albumeilta Mother's Milk tai One Hot Minute, sillä kitaristi John Frusciante ei pitänyt niiden kitaratyöskentelystä. == Kappalelista == Levy 1 # "Intro" – 3:55 # "Can't Stop" – 5:13 # "Around the World" – 4:12 # "Scar Tissue" – 4:08 # "By the Way" – 5:20 # "Fortune Faded" – 3:28 # "I Feel Love" (Donna Summer lainakappale) – 1:28 # "Otherside" – 4:34 # "Easily" – 5:00 # "Universally Speaking" – 4:16 # "Get on Top" – 4:06 # "Brandy" (Looking Glass lainakappale) – 3:34 # "Don't Forget Me" – 5:22 # "Rolling Sly Stone" – 5:06 Levy 2 # "Throw Away Your Television" – 7:30 # "Leverage of Space" – 3:29 # "Purple Stain" – 4:16 # "The Zephyr Song" – 7:04 # "Californication" – 5:26 # "Right on Time" – 3:54 # "Parallel Universe" – 5:37 # "Drum Homage Medley": – 1:29 #*"Rock and Roll" #*"Good Times, Bad Times" #*"Sunday Bloody Sunday" #*"We Will Rock You" # "Under the Bridge" – 4:54 # "Black Cross" (45 Grave lainakappale) – 3:30 # "Flea's Trumpet Treated by John" – 3:28 # "Give It Away" – 13:17 Luokka:Vuoden 2004 konserttitallenteet Luokka:Red Hot Chili Peppersin albumit
Yang Jiechi

Yang Jiechi (, s. toukokuussa 1950, Shanghai) on eläköitynyt kiinalainen poliitikko, joka oli Kiinan kansantasavallan ulkoministeri vuosina 2007–2013. Yang oli kommunistisen puolueen ulkoasiainkomitean puhemies 2013-2022\. Hän oli myös kommunistisen puolueen politbyroon jäsen 2017-2022\. Yang oli aiemmin Kiinan Yhdysvaltain-lähettiläs ja profiloitui urallaan Yhdysvaltojen asiantuntijana. Yang on opiskellut Bathin yliopistossa ja London School of Economicsissa 1973–1975 ja puhuu sujuvaa englantia. Hän työskenteli 1980–1990-luvulla Kiinan Washingtonin suurlähetystössä ja hänet nimitettiin Li Zhaoxingin seuraajana suurlähettilääksi 2001. Yangin sanotaan ystävystyneen Yhdysvaltain entisen presidentin George H.W. Bushin kanssa tämän Tiibetin- matkan aikana vuonna 1977. Yang pyrki purkamaan kahdenvälisiä jännitteitä Kiinan Washingtonin-suurlähettiläänä George W. Bushin ensimmäisen kauden aikana. Jiechi neuvotteli amerikkalaisten kanssa mm. Hainanin vakoilukonetapauksen aikana 2001. Vuonna 2005 hän palasi Kiinaan silloisen ulkoministeri Li Zhaoxingin avustajaksi. Yang nimitettiin Lin seuraajaksi vuonna 2007. Yang oli kommunistisen puolueen 16. keskuskomitean jäsen. Keskuskomitean ulkoasioiden komission sihteerinä ja ulkoasioista vastaavana valtioneuvoksena Yangia pidettiin vuonna 2020 pääsihteeri Xi Jinpingin jälkeen maan keskeisimpänä ulkopolitiikan johtajana. Yang eläköityi vuonna 2022 Kiinan kommunistisen puolueen 20. puoluekongressin myötä. ==Lähteet== Luokka:Kiinan ulkoministerit Luokka:Vuonna 1950 syntyneet Luokka:Elävät henkilöt
Serenade of the Seas

Serenade of the Seas () on Royal Caribbean -varustamon omistama risteilyalus. Se rakennettiin vuonna 2003 Jos L Meyer Werftin telakalla. Laivan pituus on 293 metriä, leveys 32 metriä ja syväys 9 m. Bruttovetoisuus on 90 090 tonnia. Huippunopeus on 24 solmua, ja matkustajia alukselle mahtuu 2 500\. Serenade of the Seas on rekisteröity Bahaman lipun alle ja sen kotisatama on maan pääkaupunki Nassau. Radiance of the Seas, Brilliance of the Seas ja Jewel of the Seas ovat Serenade of the Seasin sisaraluksia. == Historia == 20\. kesäkuuta 2003 alus laskettiin vesille. Heinäkuun lopulla Royal Caribbean Cruises hankki aluksen omistukseensa ja rekisteröi sen Bahaman lipun alle kotisatamanaan Nassau. 4. elokuuta laiva lähti neitsytmatkalleen Amsterdamista kohti Bostonia. 25. elokuuta, New Yorkissa alus kastettiin. Samana päivänä vastakastettu Serenade of the Seas lähti ensimmäiselle risteilylleen New Yorkista. == Lähteet == * Luokka:Risteilyalukset Luokka:Royal Caribbean International
Leena Brusiin

Leena Marketta Brusiin (8. toukokuuta 1946 Turku – 11. helmikuuta 2019) oli vuoden 1967 Miss Cinema Europa ja vuoden 1968 Miss Suomi sekä Miss Eurooppa. Vuoden 1968 Miss Universum -kilpailussa hänet valittiin toiseksi perintöprinsessaksi. Missivuotenaan Brusiin oli 172 senttimetriä pitkä ja hän painoi 58 kiloa. Brusiin näytteli kahdessa vuonna 1970 ensi-illan saaneessa kotimaisessa elokuvassa. Hän perusti 1970-luvun alkupuolella Töölöntorin lähellä sijainneen lahjatavara- ja paperikaupan, jota piti vuoteen 1977 asti. == Yksityiselämä == Leena Brusiinin isä oli oikeusfilosofi Otto Brusiin. Brusiinin sisar Kaarina Suonio kertoi sisarensa olleen rasavilli, urheilusta kiinnostunut poikatyttö. Hän oli myös äärimmäisen ujo. Brusiin tapasi 1970-luvun alussa kirjailija Jussi Talven, ja heille syntyi poika vuonna 1971. Pari ei näyttäytynyt koskaan julkisesti yhdessä. Brusiin sairastui jo missiaikonaan punahukkaan, joka on harvinainen auto­immuuni­sairaus. Diagnoosin hän sai kuitenkin vasta kymmenen vuoden kuluttua päästyään lopulta perusteellisiin tutkimuksiin. Brusiin kertoi vuonna 1982 Kauneus ja terveys -lehdessä julkaistussa haastattelussa sairautensa liikuntakykyä rajoittavista vaikutuksista ja vetäytyi sen jälkeen julkisuudesta. Oireisiin kuului myös kipukohtauksia. Leena Brusiinin terveys heikkeni hänen viimeisinä vuosinaan ja liikkuminen tuli hankalammaksi. Hän kuoli helmikuussa 2019 72-vuotiaana. Brusiin on haudattu sukuhautaan Hämeenlinnan Vanajan kirkkomaalle. == Filmografia == * Speedy Gonzales – Noin 7 veljeksen poika (1970) * Jussi Pussi (1970) == Lähteet == == Aiheesta muualla == * Miss Eurooppa 1968 Leena Brusiin. Ylen Elävä arkisto. * Luokka:Miss Suomi -kilpailun voittajat Luokka:Suomalaiset mallit Luokka:Suomalaiset elokuvanäyttelijät Luokka:Vuonna 1946 syntyneet Luokka:Vuonna 2019 kuolleet
Heikki Huopainen

Heikki Huopainen (s. 18. huhtikuuta 1944) on suomalainen tanssija ja näyttelijä, joka on esiintynyt pitkään Helsingin Kaupunginteatterissa. Huopainen on esiintynyt kymmenessä elokuvassa, joista parhaiten hänet tunnetaan hupielokuvasta Saatanan radikaalit (1971). Hän on työskennellyt pitkään tanssijana, järjestäjänäLuettelo esityksistä ensi-iltajärjestyksessä, Helsingin Kaupunginteatteri. Viitattu 19.7.2015. ja näyttelijä-ohjaajana eri teattereissa. Huopainen tuli tunnetuksi muutamista Spede Pasasen elokuvista. Huopainen oli myös Wilmicopla-kvartetin perustajajäsen yhdessä Paavo Piirosen, Heikki Nousiaisen ja Timo Nissin kanssa. == Filmografia == *Kesällä kello 5 (1963) *Speedy Gonzales – Noin 7 veljeksen poika (1970) *Saatanan radikaalit (1971) *Sensuela (1972) *Lottovoittaja UKK Turhapuro (1976) *Sadeaika (1981) *Kuningas jolla ei ollut sydäntä (1982) *Aidankaatajat (1982) *Koomikko (1983) *Iskelmäprinssi (1991) ==Lähteet== ==Aiheesta muualla== *Heikki Huopainen televisiomainoksessa vuodelta 1983 Luokka:Suomalaiset nykytanssijat Luokka:Suomalaiset näyttelijät Luokka:Vuonna 1944 syntyneet Luokka:Elävät henkilöt
Ed Gardner

thumb|Gardner (vas.) ja Ransom Sherman Ed Gardner (29. kesäkuuta 1901 – 17. elokuuta 1963) oli yhdysvaltalainen komedianäyttelijä, kirjailija ja ohjaaja. Hän syntyi Astoriassa New Yorkin osavaltiossa. Hänen tunnetuin teoksensa on radiokuunnelma Duffy's Tavern, jossa hän myös esitti päähenkilö Archieta. Ennen show-alalle ryhtymistään Gardner toimi J. Walter Thompson -mainostoimiston edustajana. Hän alkoi tuottaa näyttämölle 1930-luvun alussa. Vuonna 1931 hän tuotti Broadway-draaman Coastwise ja vuonna 1934 Broadway- komedian After Such Pleasures, jonka myös käsikirjoitti. Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset kirjailijat Luokka:Yhdysvaltalaiset radionäyttelijät Luokka:Hollywood Walk of Fame Luokka:Vuonna 1901 syntyneet Luokka:Vuonna 1963 kuolleet
Domenico Dolce

Domenico Mario Assunto DolceKastettiin nimellä Domenico Maria Assunta Dolce: (s. 13. elokuuta 1958 Polizzi Generosa, Sisilia, Italia) on italialainen muotisuunnittelija.http://www.infomat.com/whoswho/stefanogabbana.html Hän perusti vuonna 1985 yhdessä Stefano Gabbanan kanssa Dolce&Gabbanan;, joka lukeutuu nykyään maailman kuuluisimpiin ja arvostetuimpiin muotitaloihin. == Lähteet == Luokka:Italialaiset muotisuunnittelijat Luokka:Vuonna 1958 syntyneet Luokka:Elävät henkilöt
Outi Nyytäjä

Outi Raili Kyllikki Nyytäjä (o.s. Lehtola; 11. lokakuuta 1935 Viipuri – 25. huhtikuuta 2017 Helsinki) oli suomalainen kirjailija, dramaturgi, elokuvakäsikirjoittaja, suomentaja ja kolumnisti. == Elämäkerta == Nyytäjä valmistui filosofian maisteriksi Helsingin yliopistosta vuonna 1964. Hän toimi Radioteatterin dramaturgina sekä Teatterikorkeakoulun rehtorina ja dramaturgian lehtorina. Vuonna 1987 Nyytäjä erosi Oulun Jumalan teatteri -jupakan vuoksi rehtorin tehtävästä ja ryhtyi vapaaksi kirjoittajaksi. Hänen tuotantonsa kattaa näytelmiä, kuunnelmia, elokuva- ja tv-käsikirjoituksia, esseitä ja suomennoksia. Nyytäjä kirjoitti kolumneja muun muassa Helsingin Sanomiin ja Kotimaahan. Nyytäjä sai paljon tunnustusta kuunnelmistaan (muun muassa Pahan siemen, Miesmalleja). Hän toimi myös yhtenä käsikirjoittajana Ilkka Järvi-Laturin esikoiselokuvassa Kotia päin (1989) ja käsikirjoitti elokuvan Kaivo (1992) Pekka Lehdolle ja elokuvan Laina-aika (2000) Timo Humalojalle. Hän käsikirjoitti myös Hella Wuolijoesta kertovan elokuvan Hella W (2011). Nyytäjän näytelmistä viimeisiä oli osana Q-teatterin Siniväriset- esitystä (2009) nähty Amatsonit. Vuonna 2007 Nyytäjälle myönnettiin ensimmäinen Jussi Kylätasku -palkinto. Vuonna 2008 hän sai Pro Finlandia -mitalin. Nyytäjän leski on kääntäjä Kalevi Nyytäjä; he avioituivat vuonna 1959. Pariskunta asui osan vuodesta Bretagnessa, Ranskassa. Nyytäjillä on kolme aikuista lasta ja kuusi lastenlasta. == Teokset == * * * ==Palkintoja ja tunnustuksia== * Taiteen valtionpalkinto, 2005 * Marja-Liisa Vartio -palkinto, 2007 * Jussi Kylätasku -palkinto 2007 * Pro Finlandia -mitali 2008 ==Lähteet== ==Aiheesta muualla== * * Luokka:Suomalaiset dramaturgit Luokka:Suomalaiset kirjailijat Luokka:Suomalaiset elokuvakäsikirjoittajat Luokka:Suomentajat Luokka:Pro Finlandia -palkitut Luokka: Suomen yliopistojen rehtorit ja kanslerit Luokka:Vuonna 1935 syntyneet Luokka:Vuonna 2017 kuolleet Luokka:Ranskansuomalaiset
Umar Wirahadikusumah

Umar Wirahadikusumah (10. lokakuuta 1924 – 21. maaliskuuta 2003) oli indonesialainen kenraali ja poliitikko, joka toimi maansa varapresidenttinä vuosina 1983–1988. Häntä edelsi Adam Malik ja seurasi Sudharmono. Wirahadikusumah kuoli Jakartassa kärsittyään sydän- ja keuhkovaivoista. == Lähteet == Luokka:Indonesian varapresidentit Luokka:Vuonna 1924 syntyneet Luokka:Vuonna 2003 kuolleet
2M TV

2M TV on marokkolainen televisiopalvelu. Sen pääkonttori sijaitsee Casablancassa. Palvelu on ilmainen ja se näkyy Marokossa, lähetykset näkyvät satelliitin kautta myös ulkomaille. Lähetykset ovat pääosin arabian ja ranskankielisiä. 2M TV esittää elokuvia, uutis- ja ajankohtaisohjelmia, tv- sarjoja, ym. == Aiheesta muualla == *2M TV:n internetsivut Luokka:Marokkolainen kulttuuri Luokka:Vuonna 1989 perustetut televisiokanavat
Hannu Niklander

Hannu Niklander (s. 16. maaliskuuta 1951 Helsinki) on suomalainen kirjailija. Hän valmistui filosofian maisteriksi Helsingin yliopistosta vuonna 1983. Niklanderin tuotanto on monipuolinen ja käsittää muun muassa romaaneja, novelleja, matkakirjoja sekä runoutta. Hänelle myönnettiin vuonna 1999 romaanista Aurinko katsoo taakseen Kirjallisuuden valtionpalkinto. Vuonna 2015 hän sai Kainuun kirjallisuuspalkinnon matkaesseekokoelmasta Luon katseen luoteeseen.70-vuotiaan Hannu Niklanderin kiinnostus kirjallisuuteen heräsi jo koulupoikana Niklander varttui Helsingin Käpylässä, mutta perheellä oli tiiviit yhteydet Vihtiin, missä sijainnut Salmen kartano, jonka kirjailijan isoisä Alwar Niklander vuonna 1963 oli myynyt ulkoilualueeksi Helsingin kaupungille, oli kirjailijan isän lapsuudenkoti. Sittemmin Niklander asui myös itse Vihdissä. Niklanderin puoliso on dosentti Kirsti Salmi-Niklander, ja heillä on kaksi lasta. He asuvat Karkkilan Fagerkullassa. Niklanderille myönnettiin valtion taiteilijaeläke 2013. Hannu Niklander on ollut Suomen Kirjailijaliiton johtokunnan jäsen 2001−2003 ja 2005−2019, joista varapuheenjohtajana 2007−2019. Hänet kutsuttiin Suomen Kirjailijaliiton kunniajäseneksi vuonna 2021. == Teokset == *Kotiinpäin : runoja, Gummerus, 1974 *Maakuntalaulu, Johanna kustannus, 1979 *Kössi Kaatran elämää ja lohjalaisvaiheita : 100-vuotisjuhlajulkaisu, [julk.] Lohjan kotiseutututkimuksen ystävät ry, 1982 (Lisiä Lohjan pitäjänkertomukseen ; 54) *Kauniisti niiaava tytär, Kustannus-Mäkelä, 1983 *Suksien surujuhla, Kustannus-Mäkelä, 1985 *Muodonmuutoksia, Kustannus-Mäkelä, 1987 *Kahvilavieraan muistiinpanot, Äitini talo - Arto Kytöhonka, 1987 *Öinen kävely, lyhytproosaa, Kustannus-Mäkelä, 1989 *Tuokiokuvia Euroopasta, Cultura, 1990 *Sairaskertomuksia, Pohjoinen, 1994 *Vaahteranlehti ja vaakunalilja, Pohjoinen, 1996 *Aurinko katsoo taakseen, Atena, 1999 *Leskimiehen kevät, Atena, 2000 *Radan varrella varjo, Atena, 2003 *Kuu jättää jäljen, Atena, 2006 *Hopeatornien maa, TAI-teos, 2008 *Ansionsa mukaan, Atena, 2009 *Taivaalla tutut tähdet, Edico, 2013 *Luon katseen luoteeseen. Matkakertomuksia Pohjolasta. Robustos, 2014 *Kuinka saa sanoa. Pakina- ja esseekokoelma. Robustos 2015 *Kolmelta mantereelta. Matkakertomuksia maailmalta. Robustos, 2016 *Rikottua lasia. Lyhytproosaa. Robustos, 2017 *Euraasian muistot. Matkaesseitä. Robustos, 2018 *Nuoriherra. Romaani. Robustos, 2019 *Tyhjää toimittamassa. Romaani. Robustos, 2020 *Uudesta maailmasta. Matkaesseitä. Robustos, 2021 *Luovutetut alueet. Romaani. Robustos, 2022 *Saaret ja satamat. Esseitä. Robustos, 2023 *Eksynyt opas. Romaani. Robustos, 2024 == Lähteet == ==Aiheesta muualla== * Luokka:Suomalaiset kirjailijat Luokka:Kirjallisuuden valtionpalkinnon saajat Luokka:Vuonna 1951 syntyneet Luokka:Elävät henkilöt
Imatra–Antrea-rata

thumb|Imatrankosken ratapiha Imatra-Antrea-radalla Imatra–Antrea-rata (myös Vuoksenniskan rata) on rautatieosuus, joka alkaa Venäjän puoleisen Karjalan radan varrelta Antreasta ja kulkee valtakunnan rajan ylittäen Imatralle ja edelleen Vuoksenniskalle. Ennen toista maailmansotaa radalla liikennöitiin kaikki Imatralle liikennöitävä liikenne, mutta nykyisin rataa käytetään ainoastaan tavarakuljetuksiin. Rata Viipurin ja Imatran välille valmistui vuonna 1892, jonka varrelta Antreasta Karjalan rata jatkui Sortavalaan vuonna 1893. Imatra–Vuoksenniska-väli valmistui vuonna 1895.Pieni Tietosanakirja, art. Karjalan rataSuomen leveäraiteiset rataosat, taulukko valmistumisvuosista ==Lähteet== *Suomen Valtion Rautatiet ===Viitteet=== Luokka:Luovutettujen alueiden rautatiet Luokka:Venäjän rataverkko Luokka:Imatran liikenne
Gliese 777

Gliese 777 on Joutsenen tähdistössä oleva himmeä kaksoistähti, jolta on löydetty eksoplaneettoja. Keskustähti on keltainen alijättiläistähti. Tähden keskustan vety on loppumassa, mikä kutistaa sen ydintä kasaan. Kuumenneen, kutistuneen ytimen säteily laajentaa tähden ulkokerroksia. Kaksoistähden komponenttien väli on 3 000 AU. Toinen komponentti, punainen kääpiö, saattaa olla kaksoistähti, mutta varmaa se ei ole. == Gliese 777:n eksoplaneetta == Gliese 777Ac kiertää keskustähteään vain 0,128 AU:n päässä melkein ympyräradalla, kiertoaika 17,1 päivää. Massa on yli 0,0057 Jupiterin massaa eli 18 Maan massaa. Planeetan lämpötila on noin 717 Kelviniä. Planeetta Gliese 777Ab:n rata on 3,92 AU:n päässä ja kiertoaika noin 2 890 päivää. Radan soikeus 0,36. Planeetan lähin etäisyys on silloin 2,50–5,34. Planeetan massa on yli 1,5 Jupiterin massaa ja säde 0,998 Jupiterin sädettä. Planeetan arvioitu lämpötila on 117 Kelviniä ja tiheys noin 2 060\. == Lähteet == ==Aiheesta muualla== * SIMBAD: HD 190360 --High proper-motion Star (Gl 777 A) + LHS 3509 (Gl 777 B) * Extrasolar Planets Encyclopaedia: HD 190360 * Extrasolar Visions: Gliese 777 A + Gliese 777 Ac + Gliese 777 Ab Luokka:Alijättiläistähdet Luokka:G-spektriluokan tähdet Luokka:Kaksoistähdet Luokka:Punaiset kääpiöt
Khoisanit

Khoisanit (myös khoesanit) on eteläisen Afrikan kahden suuren etnisen ryhmän khoin ja sanin yhteisnimitys. Kansoja kutsuttiin suomen kielessä aikaisemmin bušmanneiksi ja hottentoteiksi, mutta nykyisin termit ovat jäämässä pois käytöstä ja niitä pidetään joskus loukkaavina. Katso esimerkiksi Encyclopedia Britannica Khoit ja sanit käyttävät khoisankieliin kuuluvia kieliä, joille tunnusomaisia ovat maiskausäänteet.Anthony Traill: Khoisan languages. Encyclopædia Britannica, Inc., 2006 Khoisanit ovat eteläisen Afrikan alkuperäisväestöä, joka asui alueella ennen bantuekspansiota. == Lähteet == == Aiheesta muualla == Luokka:Afrikan alkuperäiskansat Luokka:Botswanan etniset ryhmät Luokka:Etelä-Afrikan etniset ryhmät Luokka:Namibian etniset ryhmät
Tekirdağ’n maakunta

Tekirdağ’n maakunta on maakunta Turkissa. Se on kuuluisa lihapullista nimeltään ”Tekirdağ köfte” ja turkkilaisesta alkoholijuomasta raki. Maakunnan pääkaupunki on Tekirdağ. Vuoden 2015 lopussa arvioitu väkiluku oli 937 910. == Piirikunnat == Tekirdağ on jaettu 9 piirikuntaan. Pääkaupunki lihavoidulla tekstillä. *Çerkezköy *Çorlu *Hayrabolu *Malkara *Marmara Ereğli *Muratlı *Saray *Şarköy *Tekirdağ == Lähteet == == Aiheesta muualla ==
Rakkausrunot (yhdistys)

Rakkausrunot ry on vuonna 2003 perustettu yhdistys, joka pitää yllä suosittua Rakkausrunot.fi-verkkoyhteisöä. Rakkausrunot ry:n tavoitteena on "ylläpitää ja kehittää runojen ja muun kirjoittamisen harras­tusta sekä edistää ja tukea aatteellisesti harrastekirjoittajien omaehtoista julkaisutoimintaa sekä koota runojen ja muun kirjoituksen harrastajat yhteiseen toimintaan." Rakkausrunot.fi on kaikille ihmisille avoin foorumi, jossa rekisteröityneet käyttäjät voivat julkaista runoja. Sivustolle oli 16. huhtikuuta 2008 rekisteröitynyt 17 506 suomalaista runouden harrastajaa, jotka olivat julkaisseet yli 625 000 runoa. Sivustolla voi myös vuorovaikutteisesti keskustella runoista ja kommentoida toisten runoilijoiden runoja sekä julkisesti että yksityisesti. Verkkosivuston kautta tapahtuvan toiminnan lisäksi yhdistyksen jäsenet ja aiheesta kiinnostuneet kokoontuvat niin sanottuihin runoilijamiitteihin ja järjestävät muitakin runouteen liittyviä tapahtumia, kuten kirjoittajakursseja. Toiminnan alkujuuret juontavat 1990-luvun lopulle. Tuolloin helsinkiläinen Tony Kammonen kirjoitti omille kotisivuilleen runon. Samalla hän lupasi julkaista muitakin hänelle lähetettyjä runoja sivustollaan. Sivuston lukijat lähettivät hänelle runojaan yhä enenevässä määrin ja vuonna 2001 Kammonen perusti Rakkaurunot.com -sivuston, johon runoilijat pystyivät itse laittamaan runojaan esille. Rakkausrunot ry perustettiin syksyllä 2003 ja rekisteröitiin 19. joulukuuta, jolloin sivuston ylläpitäjäksi tuli yhdistys ja nykyinen rakkausrunot.fi- sivusto sai muotonsa. Yhdistyksen ensimmäisenä puheenjohtajana toimi Pekka Lausas (2003-2010). Nykyisin (2019) puheenjohtajana toimii Raija Tuominen. Aiheesta on tehty muun muassa dokumentti Yleisradion Tosi tarina -dokumenttitelevisiosarjassa.. Yhdistys on saanut muutoinkin runsaasti huomiota lehdistössä, radiossa ja televisiossa, sekä julkaissut runokokoelman jäsentensä runoja. ==Lähteet== ==Aiheesta muualla== *www.rakkausrunot.fi Luokka:Kirjallisuussivustot Luokka:Runous Luokka:Suomalaiset kirjallisuusseurat
Marianne Backlén

Marianne Backlén (s. 29. helmikuuta 1952 Helsinki) on suomalainen ruotsiksi kirjoittava kirjailija. Hän on opiskellut Helsingin yliopistossa englantilaista filologiaa, yleistä kirjallisuustiedettä, sosiologiaa ja uskontotiedettä. Backlén sai Svenska Ylen kirjallisuuspalkinnon 2011 tanssin maailmaan sijoittuvasta romaanistaan Tulilinnun tanssi.Svenska Yles litteraturpris till Backlén, Svenska.yle.fi/nyheter/kultur, viitattu 10.12.2011 Vuonna 2013 Backlénille myönnettiin valtion taiteilijaeläke. == Suomennetut teokset == * Tyttö tanssii, WSOY, 1978 * Ninjan varjo: romaani, suom. Raija Mattila. Gummerus, 1989 * Donovan, suomennos: Marja Kyrö. WSOY, 1995. * Karma: romaani, suomentanut Jaana Nikula. Gummerus, 2002. * Linnoitukset, suomentanut Jaana Nikula. Gummerus, 2006 * Tulilinnun tanssi, suomentanut Sirkka-Liisa Sjöblom. Schildts, 2011 == Teokset == *Syskonskaran, Schildts, 1974, runoja *Minnet av Michael, Schildts, 1975 romaani *Den osynliga draken, Schildts, 1980, romaani *Den sista sommaren, Schildts, 1982, romaani *Östra centrum: ändstation, Schildts, 1984, novelleja *Skuggan av Ninja, Schildts, 1987, romaani *Hundarna i Kingston, Schildts, 1993, romaani *Donovan från Jamaica, Schildts, 1994, lastenkirja *På andra sidan Finska viken, Schildts, 1997, nuortenkirja *Karma, Schildts, 2001, romaani *Bastionerna, Schildts, 2005, romaani *Kopparorm, Fontana Media, 2008 *Eldfågelns dans, Schildts, 2011, romaani ==Lähteet== == Aiheesta muualla == * Marianne Backlén Sanojen ajassa * Marianne Backlén Helsingin kaupunginkirjaston esittelemänä Luokka:Suomenruotsalaiset kirjailijat Luokka:Vuonna 1952 syntyneet Luokka:Elävät henkilöt
Kuroda Kanbei

Kuroda Kanbei (, 1546–1604) oli Toyotomi Hideyoshin kunnianhimoinen ja kyvykäs strategi ja vasalli. Hänet tunnettiin myös nimellä Kuroda Josui ja Kuroda Yoshitaka . Kanbei antoi huomattavan panoksen Hideyoshi valtaannousussa, ja sekaantui myös Honnō-jin välikohtaukseen jossa Oda Nobunaga joutui saarrettuna tekemään seppukun. Toimimalla nopeasti Hideyoshi onnistui kukistamaan muut vallantavoittelijat, mukaan lukien Nobunagan pettäneen Akechi Mitsuhide joukot ja nousta Nobunagan seuraajaksi. Kanbein strategiset kykynsä johtivat Hideyoshin lukuisiin sotilaallisiin voittoihin. Hänen kykyään tiedustella vihollisen salaisuuksia kunnioitettiin ja pelättiin laajalti. Kanbei kuitenkin epäonnistui toimissa valloittaa osa Kyūshūa Sekigaharan taistelun aikaan. Kanbei kuoli 1604. Kanbeilla oli poika Kuroda Nagamasa (, 1568-1623) joka vuorostaan kunnostautui strategina Tokugawa Ieyasun palveluksessa. Luokka:Samurait Luokka:Budō- ja bujutsuvaikuttajat Luokka:Vuonna 1546 syntyneet Luokka:Vuonna 1604 kuolleet
70 Ophiuchi

70 Ophiuchi (70 Oph) on tähtitieteellisesti katsoen melko lähellä oleva kaksoistähti, jossa on keltaoranssi ja oranssi tähti. 70 Ophiuchi on 16,6 valovuoden päässä ja 51:nneksi lähin tähtijärjestelmä. 1800-luvulla jotkut tutkijat väittivät, että tällä tähdellä olisi seuralaistähti, jonka liike näkyy kaksoistähden radan epäsäännöllisyyksinä, mutta tätä ei ole kyetty todistamaan varmasti, niin kuin ei muitakaan vastaavia tapauksia. ==Kaksoistähden rata== * Radan isoakselin puolikas 23,3 AU * Etäisyys vaihtelee välillä 11,6–38,4 AU * Radan kaltevuus 59 * Kiertoaika 88,3 vuotta * Soikeus 0,495 == Lähteet == Luokka:Kaksoistähdet Luokka:Pääsarjan tähdet
DJ Lethal

DJ Lethal (oik. Leor Dimant, s. 18. joulukuuta 1972 Riika, Latvian sosialistinen neuvostotasavalta) on latvialainen levyjuontaja eli DJ. Parhaiten hänet tunnetaan Limp Bizkitin ja rap-yhtye La Coka Nostran DJ:nä. Limp Bizkitin kanssa Lethalin yhteistyö päättyi vuonna 2012, syynä miehen omien sanojen mukaan yhtyeen häneen kohdistama väheksyntä ja kunnioituksen puute. ==Lähteet== == Aiheesta muualla == * Luokka:Limp Bizkit Lethal Lethal Lethal
Shanelle Workman

Shanelle Workman (s. 3. elokuuta 1978 Fairfax, Virginia) on yhdysvaltalainen näyttelijä. Workman tunnetaan parhaiten televisiosarjasta One Life to Live. Hänen muita roolejaan ovat muun muassa Kauniiden ja rohkeiden Gabriella. Workmanin äänen voi kuulla Crash Team-pelissä Crash Tag Team Racing. == Aiheesta muualla == * *Shanelle Workmanin profiili SoapCentral:issa Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1978 syntyneet Luokka:Elävät henkilöt
36 Ophiuchi

36 Ophiuchi on Käärmeenkantajan tähdistössä 19,5 valovuoden päässä sijaitseva kolmoistähti, jossa on kolme oranssia pääsarjan tähteä. C on 700 kaarisekunnin päässä AB:stä, joiden väli on 4,6 kaarisekuntia. A:n ja B:n kiertoaika on 568,9 vuotta ja soikeus 0,922, eli hyvin suuri. A:n ja B:n kromosfäärit ovat hyvin aktiivisia. Luokka:K-spektriluokan pääsarjan tähdet Luokka:Kolmoistähdet
Silmälihakset

Silmälihakset eli tarkemmin ihmisen silmänulkoiset lihakset kiinnittyvät silmäkuoppaan ja liikuttavat silmää sekä yläluomea. Silmälihaksiin kuuluvat ulkosuora-, yläsuora-, ylävino-, sisäsuora-, alavino- ja alasuoralihas. Yläluomen kohottajalihas luetaan myös silmälihaksiin. Ylävinoa silmälihasta hermottaa neljäs aivohermo eli telahermo. Ulkosuora silmälihas saa puolestaan hermotuksensa kuudennelta aivohermolta, loitontajahermolta. Silmän liikehermo (kolmas aivohermo) huolehtii muista silmän lihaksista. Sisäsuora kääntää katseen sisäänpäin ja ulkosuora ulospäin. Yläsuora kääntää katseen ylös- ja ulospäin, alasuora alas- ja ulospäin. Ylävino silmälihas puolestaan kääntää katseen alas- ja sisäänpäin, kun taas alavino suuntaa sen ylös- ja sisäänpäin. Luokka:Lihakset fr:Muscles de l'orbite hr:Mišići oka
Mannerheiminpuisto

Mannerheiminpuisto () on Turun keskustan ruutukaava-alueella, VII kaupunginosassa sijaitseva puisto. Koko korttelin suuruista puistoa rajaavat Koulukatu, Puutarhakatu, Puistokatu ja Rauhankatu. Puisto on nimetty C. G. E. Mannerheimin mukaan marsalkan 75-vuotispäivän kunniaksi 1942, ja siellä sijaitsee Mannerheimia esittävä patsas. Puiston vieressä sijaitsee Mikaelinkirkko. Mannerheiminpuisto kuuluu Mikaelinkirkon ja Portsan puutalokortteleiden muodostamaan Museoviraston inventoimiin valtakunnallisesti merkittäviin rakennettuihin kulttuuriympäristöihin. Rauhankadulla lapsuuttaan viettänyt Ensio Harni muisteli vuonna 1965, että vuoden 1915 paikkeilla silloin Pumppumäeksi kutsuttu kortteli oli puuton ja pensaaton ja täysin luonnontilassa.Harni, Ensio: Muistoja Rauhankadulta, Suomen Turku 3/1965 s. 22.Salomaa, Allan:Käsiteharhoja Portsan pojan koulutiellä, Suomen Turku 4/1972, s. 19. Puiston istutukset aloitettiin samoihin aikoihin, ja useiden muiden sen ajan puistojen mukaisesti Mannerheiminpuisto oli jaettu kahdenlaisiin alueisiin: leikille ja liikunnalle varattuihin aukioihin sekä istutuksiin ja nurmikenttiin. Mannerheiminpuiston kunnostussuunnitelma valmistui vuonna 2012. Suunnitelman toteuttamiseen arveltiin tuolloin päästävän aikaisintaan vuonna 2013. Kesäyönä 2009 Mannerheiminpuistossa puukotettiin kuoliaaksi 53-vuotias mies. Tapaus selvisi vasta seitsemän vuotta myöhemmin. == Lähteet == == Aiheesta muualla == *Kuvia mm. puistossa sijaitsevasta Mannerheimin patsaasta *Mannerheiminpuiston puistosuunnitelma 3.6.2013 Luokka:Turun puistot Luokka:VII kaupunginosa Luokka:Carl Gustaf Emil Mannerheim
Ksii Ursae Majoris

Ksii Ursae Majoris: (ξ Ursae Majoris/ξ UMa) eli Alula Australis on Ison karhun tähdistön kaksoistähti 27,3 valovuoden päässä. Molemmat tähdet ovat Auringon tyyppisiä ja spektroskooppisia kaksoistähtiä. Kaksoistähden kiertoaika on 59,84 vuotta, radan isoakselin puolikas 2,53 kaarisekuntia eli 21,2 (12,5–39,9) AU ja soikeus 0,414. Xii UMa:n molempien tähtien väitetään olevan spektroskooppisia kaksoistähti. Spektroskooppisen A-systeemin kiertoaika on 1,834 vuotta ja väli 0,8–2,6 ja e=0,61http://www.solstation.com/orbits/aluaussys.htm, B-systeemin 3,98 päivää. Ba:llä voi siis olla myös yksi komponentti, ruskea kääpiö 0,06 AU:n päässä. Väitetyn B:n ison seuralaisen kiertoaika on ehkä 2,2–2,9 vuotta. Ksii UMA:n komponenttien massat: *Aa 1,05 *Ab 0,4 *Ba 0,9 *Bb 0,04 *Bc 0,5 == Lähteet == == Aiheesta muualla == *Ksii Ursae majoris Alcyone *Xi Ursae Majoris system at SolStation.com *Alula Australis by Dr. Jim Kaler. Luokka: Kaksoistähdet
Protoni (yhtye)

Protoni oli suomalainen rock-yhtye. Yhtye perustettiin Jyväskylässä vuonna 1997. Protoni aloitti uransa omakustanneyhtyeenä nimellä "Parempi". Nimi muuttui ja Sony Music tarjosi sille levytyssopimusta vakuututtuaan yhtyeen musiikista. Vuonna 2001 ilmestyi single "Taivaanrannan taa". Ensimmäinen albumi, Leimattu, julkaistiin seuraavana vuonna. == Jäsenet == * Juuso Maasara – laulu, kitara * Tomi Laapotti – bassokitara * Timo Halttunen – rummut == Diskografia == === Albumit === * Leimattu (2002) * 22:15 (2004) === Singlet === * "Taivaanrannan taa" (2001) * "Tyttörukka" (2002) * "Leimattu" (2002) * "Mene vain" (2002) * "Minun enkeli" (2003) * "Nuori ja naiivi" (2003) * "Petollinen" (2003) * "Satulinna" (2004) == Lähteet == Luokka:Suomalaiset rockyhtyeet
Ugandan vaakuna

Ugandan vaakuna on Ugandan kansallistunnus lipun, moton ja kansallislaulun ohella. Se koostuu keskellä sijaitsevasta kilvestä ja vihreällä vuorella olevista keihäistä. Kilpi ja keihäät edustavat ugandalaisten halukkuutta puolustaa maatansa. Kilvessä on kolme kuvaa; ylhäällä Victoriajärven siniset aallot, keskellä aurinko (symboloi Ugandan auringonpaisteita) ja rumpu (symboloi tanssia ja seremonioita). Etelänkruunukurki (vaakunan oikealla puolella) on Ugandan kansallislintu. Kobiantilooppi (vasemmalla puolella) symboloi Ugandan runsaslukuista eläimistöä. Vaakunan mäellä oleva joki kuvaa maassa virtaavaa Niiliä. Mäellä kasvaa maan kahta merkittävintä vientituotetta kahvia ja puuvillaa. Vaakunan alla nauhassa lukee kansallismotto: "For God and My Country", "Jumalan ja maani puolesta". Luokka:Valtioiden vaakunat Vaakuna
László Tabár

László Tabár on unkarilaissyntyinen radiologian erikoislääkäri, professori ja tutkija. Hän on tehnyt elämäntyönsä mammografiakuvausten parissa, ja on julkaissut aiheesta uraauurtavia tutkimuksia. Tabár on kirjoittanut kollegoidensa kanssa kolme mammografian lääketieteellistä oppikirjaa. Hän on myös julkaissut yhteensä 170 tieteellistä artikkelia alan lehdissä. Tabár on työskennellyt vuodesta 1998 Ruotsissa Uppsalan yliopiston radiologian professorina. ==Elämäkerta== László Tabár opiskeli lääkäriksi Unkarissa Pécsin yliopistossa vuosina 1961–1967 ja jatkoi sen jälkeen opiskeluja samassa paikassa radiologian erikoislääkäriksi. Hän oli Pécsissä radiologian apulaisprofessorina vuoteen 1977 asti. Tabár työskenteli kesinä 1974 ja 1976 Suomessa Turun ja Helsingin yliopistollisissa keskussairaaloissa. Vuonna 1977 hän muutti Ruotsiin, jossa hän on siitä lähtien työskennellyt Falunin keskussairaalan mammografiayksikön johtajana. Tabár väitteli tohtoriksi huhtikuussa 1978 Hungarian Academy of Sciences -akatemiasta. Hänet nimitettiin vuonna 1998 Uppsalan yliopiston diagnostisen radiologian professoriksi. Tábar on myös Suomen radiologiyhdistyksen, Unkarin radiologiyhdistyksen ja American College of Radiologyn kunniajäsen. ==Kirjat== * Laszlo Tabar, Tibor Tot, Peter B. Dean: Teaching Atlas of Mammography (1983, 1. painos ja 2001, 2.painos). Thieme Medical Publishers * Laszlo Tabar, Tibor Tot, Peter B. Dean: Breast Cancer - The Art & Science of Early Detection With Mammography (2005). Thieme Medical Publishers * Tibor Tot, Laszlo Tabar, Peter B. Dean: Practical Breast Pathology (2002). Thieme Medical Publishers ==Palkinnot== * British Medical Association Film Competition: : Positioning Techniques In Mammography: Silver Award (1984) : Galactography and Pneumocystography: Silver Award (1985) * British Columbia Medical Association: Terry Fox Award (1988) * Society of Breast Imaging Gold Medal (2001) * American Cancer Society's Distinguished Service Award (2001) * National Consortium of Breast Care Centers, Inc.: IMPACT Award for Lifetime Achievement in the fight against breast cancer (2002) ==Lähteet== Luokka:Unkarilaiset lääkärit Luokka:Unkarilaiset professorit Luokka:Uppsalan yliopiston professorit Luokka:Syntymävuosi puuttuu Luokka:Elävät henkilöt
Linnanpuisto

Linnanpuisto () on Turussa sijaitseva puisto. Puisto on nimetty sen läheisyydessä sijaitsevan Turun linnan mukaan ja sen pinta-ala on 2,6 hehtaaria. ==Historia== Linnanpuiston alueella on sen sijainnista johtuen ollut jo pitkään erilaisia puistomaisia istutuksia. Puiston vieressä kulkevan Linnankadun varrelle istutettiin ensimmäinen puukujanne jo vuonna 1637. Kun puukujanne uusittiin neljännen kerran vuonna 1901, tehtiin samalla suunnitelma ulkoilmamuseon perustamisesta Linnan ympäristöön. Ulkoilmamuseo avattiin vuonna 1906. Puisto osoittautui valmistuttuaan kooltaan riittämättömäksi, ja jo vuonna 1907 laadittiin suunnitelma puiston laajentamiseksi. Vuonna 1929 Linnanpuistoon siirrettiin Pernon kaupunginosasta Paakarlan kartanon päärakennus. 1930-luvulla puistoa uusittiin korkeasta työttömyydestä johtuen hätäaputöinä. Sekä Turun linna että sitä ympäröivä puisto vaurioituivat pahoin sota-aikana. Myös puistoon siirretty Paakarlan kartano tuhoutui. Sodan puistolle aiheuttamat vauriot korjattiin 1950-luvulla. 1950-luvun jälkeen Linnanpuistossa ei ole suoritettu merkittäviä muutostöitä. ==Lähteet== Luokka:Turun puistot Luokka:Turun satama
Rastaalan koulu

Rastaalan koulu on Espoon Karakalliossa sijaitseva alakoulu. Luokat 2–4 ovat alatalossa, luokat 1, 5, 6 ja erityisluokat ovat ylätalossa. Koulussa on noin 600 oppilasta. Vuonna 1952 valmistuneen alarakennuksen ja opettaja-asuntolan on suunnitellut Toivo Pelli ja vuonna 1968 valmistuneen ylärakennuksen Erkki Pasanen. Alarakennus on remontoitu 1998 ja ylärakennus peruskorjattu ja laajennettu 2010. Vuonna 2018 alatalossa todettiin sisäilmaongelma, jota seurasi remontti, joka loppui keväällä 2019. Keskitalo purettiin vuonna 2021. == Lähteet == Luokka:Espoon peruskoulut Luokka:Karakallio
Ernest Ball

Ernest R. Ball (22. heinäkuuta 1878 – 3. toukokuuta 1927) oli yhdysvaltalainen lauluntekijä ja vaudeville-esiintyjä. Hän esitti vaudevilleä 1910-luvulla vaimonsa Maude Lambertin kanssa ja 1920-luvulla George MacFarlanen kanssa. Toisinaan hän esiintyi yksin säestäen itseään pianolla. Ball opiskeli klassista pianonsoittoa Clevelandin konservatoriossa. Hän halusi aluksi tulla konserttipianistiksi, mutta löysi sittemmin töitä vaudeville-orkestereissa ja säveltäjänä. Hänet tunnetaan erityisesti Irlanti-aiheisista lauluista. Ball teki yhteistyötä useiden sanoittajien kanssa, mukaan lukien Chaucey Olcott, George Graff, Darl MacBoyle ja J. Kiern Brennan. Ball esiintyi aktiivisesti kuolemaansa asti. Hän kuoli vuonna 1927 Santa Anassa vaudeville-näyttämön pukuhuoneessa. Vuonna 1944 julkaistiin löyhästi Ballin elämään perustuva elokuva Kaksi hymyilevää silmää (engl. When Irish Eyes Are Smiling). Hänet valittiin vuonna 1970 Songwriters Hall of Fameen. == Sävellyksiä == * ”A Little Bit of Heaven” * ”Love Me and the World Is Mine” * ”Mother Machree” * ”When Irish Eyes Are Smiling” * ”Will You Love Me in December as You Do in May?” == Lähteet == Luokka:Vaudeville-esiintyjät Luokka:Yhdysvaltalaiset laulaja-lauluntekijät Luokka:Vuonna 1878 syntyneet Luokka:Vuonna 1927 kuolleet Luokka:Songwriters Hall of Fame